Lucas Cranach vanhempi
Lucas Cranach vanhempi (1472 Kronach – 1553) Weimar) oli saksalainen taidemaalari. Hän sai taidemaalarinoppinsa isänsä Hans Malerin työhuoneella. Hän asui Wienissä vuosina 1501–1504, liikkui humanistipiireissä ja maalasi tiedemiesten muotokuvia sekä raamatullisia aiheita kuten teoksen Lepo pakomatkalla Egyptiin. Hän avioitui vuonna 1504 Gothan pormestarin tyttären Barbara Brengbierin kanssa, ja samana vuonna hänestä tuli Fredrik Viisaan hovimaalari. Hän muutti hallituskaupunki Wittenbergiin. Hän teki myös puuleikkauksia ja kaiverruksia, muun muassa Raamatun kertomuksiin. Vuonna 1508 ruhtinas aateloi hänet, ja myöhemmin samana vuonna hänet lähetettiin Alankomaihin. He saivat kaksi poikaa: Hansin (s. 1513) ja Lucasin (s. 1515). Molemmat pojat ryhtyivät maalareiksi. Tyttäret Ursula, Barbara ja Anna syntyivät vuosina 1517, 1519 ja 1520. Cranach toimi Wittenbergin raatimiehenä yli vuoden ja hoiti välillä pormestarin virkaa.
Lon Chaney, Sr.
Talvella 1929 kuvatun elokuvan "" aikana Chaney sairastui keuhkokuumeeseen. Vuoden 1929 lopulla häneltä diagnosoitiin keuhkoputken syöpä. Raivokkaasta lääkehoidosta huolimatta hänen tilansa huononi ja kun "The Unholy Treen" julkaisemisesta oli kulunut seitsemän viikkoa, 47-vuotias Lon Chaney kuoli kurkkuverenvuotoon 26. elokuuta vuonna 1930 Los Angelesissa, Kaliforniassa. Hänen kuolemansa mursi syvästi hänen perheensä, elokuvateollisuuden sekä ihailijat. Yhdysvaltain merijalkaväki lähetti kappalaisen ja kunniavartioston hänen hautajaisiinsa. Hänet haudattiin Glendalen Forest Lawn Memorial Parkin hautausmaalle hänen isänsä hautaholvin viereen. Myös hänen vaimonsa Hazel haudattiin sinne hänen kuoltuaan vuonna 1933. Chaneyn hautaholvi jätettiin tuntemattomista syistä nimettömäksi.